पिछले साल कई बाँधों के टूट जाने से बाढ़ में लाखो लोग मारे गए थे तथा करोडों की सम्पत्ति नष्ट हुई थी । इसी से इस बर्ष हमने बाढ़ के बाद की स्थिति से निपटने के लिए पहले से ही कमेटियाँ गठित कर रखी थी । लेकिन इस बार सूखा पड़ गया । कुछ भी हो इससे संतुलन की स्थिति बनी है । ऐसा सुनने में आया है कि कुछ लोग भूखों मर रहे हैं । लेकिन यह विश्वसनीय नहीं है । क्योंकि सरकारी गोदाम अनाज से भरे-परे हैं । साथ ही विदेशों से आयात भी जारी है जिसके भण्डारण के लिए जगह नहीं है । जिन क्षेत्रों के प्रतिनिधि हमारे सहयोगी हैं उन्हें सूखा ग्रस्त भी घोषित कर दिया गया है । कुल मिलाकर स्थिति संतोषजनक है । हमारी जनता अपने अनुभव व सहिष्णुता से बाढ़, सूखा आदि सभी परिस्थितियों से डटकर मुकाबला करने में पूर्णतया समर्थ है । जोरदार ताली बजी ।